Forskrift til SFO Balsfjord kommune





|  |  |  |  |
| --- | --- | --- | --- |
| **Endringsprotokoll** | **Avsnitt**  | **Beskrivelse av endringer** | **Referanse**  |
|  |  | *Nytt reglement. Forskrift trer i kraft 1.aug. 2024.* | *K-styret*  |

Hjemmel: Fastsatt av kommunestyret i Balsfjord kommune 24.juni 2024 med hjemmel lov 9. juni 2023 nr. 30 om grunnskolen og den vidaregåande opplæringa (opplæringslova) § 2-2 fjerde og femte ledd.

*Opplæringsloven §4-5:*

*Kommunen skal ha tilbod om skolefritidsordning før og etter skoletid for elevar på 1. til 4. trinn og for elevar med særlege behov på 1. til 7. trinn. Kommunen kan krevje at foreldra dekkjer kostnadene til skolefritidsordninga.*

*Kommunen skal leggje til rette for leik og kultur- og fritidsaktivitetar i skolefritidsordninga. Aktivitetane skal vere tilpassa alderen, funksjonsevna og interessene til barna. I skolefritidsordninga skal barna få omsorg og bli passa godt på, og barn med nedsett funksjonsevne skal få gode utviklingsvilkår.*

*Når skolefritidsordninga er knytt til skolar, skal rektor vere leiar. Kommunen kan gjere unntak frå kravet.*

*Kommunen kan nytte private til å drive skolefritidsordninga.*

*Kommunen gir forskrift om skolefritidsordninga. Forskrifta skal ha reglar om:*

|  |  |
| --- | --- |
| *a.* | *eigarforhold* |

|  |  |
| --- | --- |
| *b.* | *kven som er opptaksmyndigheit* |

|  |  |
| --- | --- |
| *c.* | *opptakskriterium* |

|  |  |
| --- | --- |
| *d.* | *opptaksperiode og oppseiing* |

|  |  |
| --- | --- |
| *e.* | *foreldrebetaling* |

|  |  |
| --- | --- |
| *f.* | *leike- og opphaldsareal* |

|  |  |
| --- | --- |
| *g.* | *dagleg opphaldstid og årleg opningstid* |

|  |  |
| --- | --- |
| *h.* | *personale og leiing.* |

**§ 1 Formål**

Formålet med skolefritidsordningen er at elever på 1.- 4. trinn og elever med særskilte behov på 1.-7. trinn skal ha et trygt omsorgs- og fritidstilbud før og etter skolens undervisningstid. Skolefritidsordningen skal legge til rette for lek, kultur- og fritidsaktiviteter med utgangspunkt i alder, funksjonsnivå og interesser hos barna. SFO kan tilby tilrettelagte aktiviteter som støtter opp under skolens innhold.

Skolefritidsordningen (SFO) i Balsfjord kommune drives med hjemmel i opplæringsloven § 4-5 samt de til enhver gjeldende forskrift.

**§ 2 Virkeområde**

Forskriften gjelder for de kommunale skolefritidsordningene i Balsfjord kommune.

**§ 3 Leke- og oppholdsarealer**

SFO kan lokaliseres i skolens lokaler, i barnehagelokaler eller i andre godkjente lokaler. Lokalene skal være godkjent etter de til enhver tid gjeldende brann- og helseforskrifter. Skolens/barnehagens øvrige rom kan benyttes dersom det er behov. Det er skolens rektor/barnehagestyrer som avgjør bruk av annet areal. SFO bruker samme uteområde som skolen/barnehagen.

**§ 4 Eierforhold**

SFO eies og drives av Balsfjord kommune.

**§ 5 Bemanning og ledelse**

**Skolenivå:**

Enhetsleder har det overordnede og pedagogiske ansvaret for den enkelte skolefritidsordning.

**SFO-leder:**

SFO skal ha en daglig leder i 20% stilling med ansvar for planlegging av inntak og oppsigelse av plasser, daglig drift, kommunikasjon mellom SFO og foresatte, fraværshåndtering og timeføring, innkjøp ut fra gitt budsjett, avholde foreldre- og personalmøter, samt kompetanseheving til SFO-ansatte.

Det er ønskelig med assistenter som har erfaring med barn, fagutdanning i barne- og ungdomsarbeid eller annen relevant utdanning.

Skolefritidsordningens bemanningsnorm er en voksen pr. 15 barn. Ved flere enn 15 barn, bemannes det forholdsmessig i henhold til norm. Bemanningen må stå i forhold til antall påmeldte barn, oppholdstider og aktivitetstilbud. Dersom SFO har barn med særskilte behov, gis det grunnlag for å styrke bemanningen.

**Politiattest.**

Den som tilsettes i SFO, må legge frem gyldig politiattest**.**

**Taushetserklæring.**

Ansatte i SFO er underlagt bestemmelser om taushetsplikt i henhold til gjeldende lover.

**§ 6 Åpningstid/ferie- og plandager**

SFO– tilbud gis mandag-fredag i ordinære skoleuker. SFO følger skoleruta fra skolestart i august til skoleslutt i juni.

1. Den enkelte skolefritidsordning tilpasser åpningstiden etter behovet, innenfor en tidsramme på inntil 9 timer pr. dag
2. SFO har åpent på 5 av skolens planleggingsdager og 5 dager i vinterferien
3. Elever på 1.trinn kan benytte seg av alle de ekstra fridagene.
4. Elever på 2.-3.trinn kan bruke 5 av de 10 ekstradagene gratis.
5. Elever på 4.trinn kan benytte seg av dagene ut fra plasstørrelse.
6. Kostpenger kommer i tillegg for alle elever på 1.-4.trinn.

Det vil bli avkrevd ekstra betaling i henhold til betalingsregulativ dersom barnet hentes for sent i forhold til avtalt tid

**Det kan velges mellom to plassalternativer:**

a) 50% (inntil 12 timer pr. uke)

b) 100%

1. Bruken av 50% plass skal avtales mellom foreldre og SFO for hele skoleåret.
2. Det åpnes opp for at eleven kan ha forskjellige dager/tider i like og ulike uker så lenge det er en fast ordning.
3. Det gis anledning til å kjøpe enkeltdager. Dette skal avtales med SFO- leder senest 14 dager i forveien.

**§ 7 Betalingsregler**

1. Kommunestyret fastsetter satser for foreldrebetaling.
2. Ordinær SFO-betaling løper fra den dagen det er tildelt plass inntil plassen sies opp.

**§ 7.1 Søskenmoderasjon**

1. Det gis søskenmoderasjon med 30% for barn nr. 2 og 50% for barn nr. 3 med samme foreldre.
2. Det gis moderasjon mellom barnehage og SFO.
3. Elever i første trinn med gratis SFO regnes ikke med i grunnlaget for søskenmoderasjon

**§ 7.2 Moderasjonsordninger**

Husholdninger med lav inntekt kan søke om redusert foreldrebetaling i henhold til gjeldende lovverk og forskrifter. Søknadsskjema finnes i foreldreportalen i Vigilo. Dokumentasjon på inntekt må legges ved.

1. SFO-tilbudet er gratis for elever på første trinn.
2. For andre og tredje trinn er det gratis SFO inntil 12 timer pr. uke.
3. Elever på 1.-4.trinn betaler kostpenger ut fra plasstørrelse.
4. Ordinær foreldrebetalingssats vil bli krevd inntil eventuelt vedtak om betalingsreduksjon/friplass foreligger.
5. Vedtak om betalingsreduksjon innvilges for ett skoleår om gangen.
6. For søknader før 1. august gjelder kommunens vedtak fra 01.08. og ut skoleåret. Blir det søkt etter 1. august, gjelder vedtaket fra første hele måned etter søknadstidspunkt og ut skoleåret.
7. Betaling for kost kommer i tillegg.
8. Ved sammenhengende sykefravær i over to uker, fritas foresatte for betaling utover to uker, dersom legeerklæring som dokumenterer fraværet fremlegges til rektor.

**§ 7.3 Reduksjon i driften av SFO**

Ved uforutsette hendelser som er utenfor kommunens kontroll, slik at driften må innstilles helt eller delvis, er ikke kommunen erstatningspliktig for tapt arbeidsfortjeneste eller lignende til foreldre. Reduksjon av foreldrebetaling vil bare kunne skje dersom åpningstiden reduseres med to dager eller mer.

**§ 8 Opptak**

Rektor ved den enkelte skole er opptaksmyndighet for skolefritidsordningen.

**§ 8.1 Opptakskriterier**

Det søkes til SFO gjennom Vigilo. For oppstart i august, må søknad være registrert innen 1. mai. Bekreftet SFO-plass løper frem til og med 4. trinn med mindre den sies opp eller endres.

Hvis det er flere søkere enn skolefritidsordningen har plass til, avgjøres inntaket etter følgende kriterier:

1. Barn av enslige forsørgere i arbeid eller under utdanning.
2. Barn som har begge foresatte i arbeid eller under utdanning.
3. 6-åringer prioriteres foran eldre barn, men det skal tilstrebes en viss aldersspredning.
4. Barn med særskilte behov kan tas inn foran andre søkere. Dette gjelder også for elever på 5. – 7. trinn Det forutsettes at det ligger en faglig vurdering og anbefaling til grunn.

**§ 8.2 Opptaksperiode**

Hovedopptak skjer etter søknadsfristen. Nye opptak av barn og økning av plass/endring av dager i løpet av året kan skje fra den 1. i påfølgende måned, forutsatt at det er ledig kapasitet i forhold til eksisterende bemanning.

**§ 8.3 Oppsigelse /endring av plass**

1. Det er 3 måneders oppsigelsesfrist på plass i SFO.
2. Oppsigelsen gjøres elektronisk via kommunens hjemmeside.
3. Betalingen for oppholdet løper i 3 måneder etter at skriftlig oppsigelse er mottatt.
4. Oppsigelsestiden gjelder fra 1. eller 15. i måneden.
5. Ved spesielle uforutsette situasjoner kan det søkes om redusert oppsigelsestid.

**§ 8.4 Oppsigelse av plass ved mislighold**

Rektor kan si opp plassen med minimum en måneds varsel gjeldende fra den 1. i måneden, dersom det foreligger mislighold.  Før eventuell oppsigelse skal foreldrene gis skriftlig varsel. Forvaltningslovens regler og prinsipper skal følges ved oppsigelse av plassen.  Som mislighold av plassen regnes blant annet:

1. at åpningstiden ikke overholdes
2. at betalingsreglementet ikke overholdes
3. at det står igjen ubetalte regninger fra tidligere opphold i barnehage/SFO
4. hvis plassen ikke benyttes over lengre tid, uten at dette er avtalt med SFO-leder
5. uriktig informasjon i søknaden
6. dersom andre særskilte forhold gir grunn til oppsigelse.

**§ 9 Skyss**

Skolefritidsordningen omfattes ikke av grunnskolens skyssregler. Barn i skolefritidsordningen har derfor ikke krav på offentlig skyss. Barnets skyssbehov må besørges av foresatte. Barn som har plass i skolefritidsordningen og som på grunn av funksjonshemming eller midlertidig skade eller sykdom har behov for skyss, har rett til skyss til og fra skolefritidsordningen. Retten gjelder uavhengig av avstanden mellom hjemmet og skolefritidsordningen. Retten gjelder ikke i skoleferiene.

**§ 11 Forsikring**

Kommunen dekker ulykkesforsikring for barn, når de ikke er omfattet av folketrygdens lov om yrkesskade. SFO har ingen erstatningsplikt for medbragte personlige eiendeler. Foresatte må umiddelbart melde fra til rektor om skader påført barnet på SFO.

**§ 12 Internkontroll**

Skolefritidsordningen har et internkontrollsystem i henhold til gjeldende forskrifter og retningslinjer**.**

**§ 13 Klage**

Enkeltvedtak fattet i samsvar med denne forskriften kan påklages etter forvaltningslovens kap. VI. Som enkeltvedtak regnes blant annet:

* 1. vedtak om innvilgelse og avslag på søknad om plass
	2. vedtak om redusert foreldrebetaling
	3. vedtak om endring av oppholdstid
	4. vedtak om oppsigelse av plass.

**§ 14 Ikrafttredelse og endringer**

Klagen rettes til rektor på skolen eleven tilhører. Klageinstans er Formannskapet.

Forskriften trer i kraft fra 1. august 2024. Fra samme tid oppheves vedtektene vedtatt av Kommunestyret i Balsfjord den 02.03.2023 i kommunestyresak 13/23. Endringer av forskriften vedtas av kommunestyret.